HANA คำสั่งซื้อยังแกร่งต่อเนื่องทั้งในกลุ่ม PCBA-IC แนะซื้อเป้า43 บ.อัพไซด์ 19%
HANA คำสั่งซื้อยังแกร่งต่อเนื่องทั้งในกลุ่ม PCBA-IC แนะซื้อเป้า43 บ.อัพไซด์ 19%
25 พ.ค. 2561

บล.ฟินันเซีย ไซรัส ระบุในบทวิเคราะห์วันนี้(25พ.ค.) ว่า บริษัท ฮานา ไมโครอิเล็คโทรนิคส จำกัด (มหาชน) หรือ HANA จากประชุมนักวิเคราะห์ยังมองบวกต่อภาพคำสั่งซื้อที่ยังแข็งแกร่งต่อเนื่องทั้งในกลุ่ม PCBA และ IC แต่ยังมีปัจจัยกดดันจากทั้งค่าเงินบาทแข็งค่า และปัญหาขาดแคลนวัตถุดิบที่ยังมีอยู่ ซึ่งน่าจะคลี่คลายมากขึ้นในไตรมาส 3/61 ที่เป็น High Season ของธุรกิจ จากกำไรสุทธิไตรมาส1/61 คิดเป็นสัดส่วน 25% ของประมาณการทั้งปี และสถานการณ์ภาพรวมยังดูสอดคล้องกับประมาณการ
ดังนั้นยังคาดกำไรสุทธิปี 2018 ไว้ที่ 2.3 พันลบ. ลดลง 20% เทียบช่วงเดียวกันของปีก่อนและคงราคาเป้าหมายที่ 43 บาท (อิง PE เดิม 15 เท่า) ยังมี Upside 18.6% และคาด Dividend Yield ปีนี้ 5.5% จึงยังแนะนำซื้อ
 